smcproject/ml-wiki-sentences huggingface dataset:
ടിക് ടാക് മിന്റ്‌സ്, നിസാൻ, അൽമായ് എന്നിവയുടെ പരസ്യങ്ങൾ ഉൾപ്പെടെ നിരവധി ടെലിവിഷൻ പരസ്യങ്ങളിലും അവർ പ്രത്യക്ഷപ്പെട്ടിട്ടുണ്ട്.
ഹാൾമാർക്ക് ചാനൽ ഒറിജിനൽ സിനിമയായ ഫാലിംഗ് ഇൻ ലവ് വിത്ത് ദ ഗേൾ നെക്സ്റ്റ് ഡോറിൽ അഭിനയിച്ചു.
2020-ൽ ബിവേർ ഓഫ് മദർ എന്ന ചിത്രത്തിലെഅവിവാഹിതരായ അമ്മമാരിൽ ഒരാളായി അവൾ അഭിനയിച്ചു.
ക്രിസ്റ്റൽ ഈസ്റ്റ്മാൻ ഇംഗ്ലീഷ് വിലാസം https://ml.wikipedia.org/wiki/Crystal_Eastman
ക്രിസ്റ്റൽ കാതറിൻ ഈസ്റ്റ്മാൻ (ജീവിതകാലം, ജൂൺ 25, 1881 - ജൂലൈ 8, 1928) ഒരു അമേരിക്കൻ അഭിഭാഷകയും ആന്റിമിലിറ്ററിസ്റ്റും ഫെമിനിസ്റ്റും സോഷ്യലിസ്റ്റും പത്രപ്രവർത്തകയുമായിരുന്നു.
റാഡിക്കൽ ആർട്സ് ആൻഡ് പൊളിറ്റിക്സ് മാഗസിൻ ദി ലിബറേറ്ററിന്റെ സഹസ്ഥാപകയും സഹ എഡിറ്ററുമായും വനിതാ വോട്ടവകാശത്തിനായുള്ള പോരാട്ടത്തിലെ ഒരു നേതാവെന്ന നിലയിലും 1920-ൽ അമേരിക്കൻ സിവിൽ ലിബർട്ടീസ് യൂണിയന്റെ സഹസ്ഥാപകയായും അവരെ നന്നായി ഓർമിക്കുന്നു.
2000 ൽ ന്യൂയോർക്കിലെ സെനെക ഫാൾസിലെ നാഷണൽ വിമൻസ് ഹാൾ ഓഫ് ഫെയിമിൽ അവരെ ഉൾപ്പെടുത്തി.
ക്രിസ്റ്റൽ ഈസ്റ്റ്മാൻ 1881 ജൂൺ 25 ന് മസാച്യുസെറ്റ്സിലെ മാർൽബറോയിൽ നാല് മക്കളിൽ മൂന്നാമനായി ജനിച്ചു.
അവരുടെ മൂത്ത സഹോദരൻ മോർഗൻ 1878 ൽ ജനിച്ചു.
1884 ൽ മരിച്ചു.
ജനറൽ സർജനായി മാറിയ രണ്ടാമത്തെ സഹോദരൻ അൻസ്റ്റിസ് ഫോർഡ് ഈസ്റ്റ്മാൻ 1878 ൽ ജനിക്കുകയും 1937 ൽ മരിക്കുകയും ചെയ്തു.
1882 ൽ ജനിച്ച മാക്സ് ഏറ്റവും ഇളയവനായിരുന്നു.
Crystal Catherine Eastman in 1915.
1883-ൽ അവരുടെ മാതാപിതാക്കളായ സാമുവൽ എലിജ ഈസ്റ്റ്മാനും ആനിസ് ബെർത്ത ഫോർഡും കുടുംബത്തെ ന്യൂയോർക്കിലെ കാനൻഡൈഗ്വയിലേക്ക് മാറ്റി.
1889-ൽ, കോൺഗ്രിഗേഷണൽ ചർച്ചിന്റെ ശുശ്രൂഷകയായപ്പോൾ അവരുടെ അമ്മ അമേരിക്കയിൽ പ്രൊട്ടസ്റ്റന്റ് മന്ത്രിയായി നിയമിക്കപ്പെട്ട ആദ്യത്തെ സ്ത്രീകളിൽ ഒരാളായി.
അവരുടെ പിതാവ് ഒരു കോൺഗ്രിഗേഷൻ ശുശ്രൂഷകനായിരുന്നു.
ഇരുവരും എൽമിറയ്ക്കടുത്തുള്ള തോമസ് കെ ബീച്ചറിന്റെ പള്ളിയിൽ പാസ്റ്റർമാരായി സേവനമനുഷ്ഠിച്ചു.
അവരുടെ മാതാപിതാക്കൾ എഴുത്തുകാരനായ മാർക്ക് ട്വെയ്‌നുമായി സൗഹൃദത്തിലായിരുന്നു.
ഈ കൂട്ടുകെട്ടിൽ നിന്ന് ചെറുപ്പമായ ക്രിസ്റ്റലും അദ്ദേഹവുമായി പരിചയപ്പെട്ടു.
ന്യൂയോർക്കിന്റെ ഈ ഭാഗം "ബേൺഡ് ഓവർ ഡിസ്ട്രിക്റ്റ്" എന്ന് വിളിക്കപ്പെടുന്ന സ്ഥലത്തായിരുന്നു.
പത്തൊൻപതാം നൂറ്റാണ്ടിന്റെ തുടക്കത്തിൽ നടന്ന രണ്ടാമത്തെ മഹത്തായ ഉണർവിന്റെ സമയത്ത്, അതിന്റെ അതിർത്തി സുവിശേഷവൽക്കരണത്തിന്റെയും വളരെയധികം മതപരമായ ആവേശത്തിന്റെയും കേന്ദ്രമായിരുന്നു.
ഇത് ഷേക്കേഴ്സിന്റെയും മോർമോണിസത്തിന്റെയും സ്ഥാപനത്തിൽ കലാശിച്ചു.
ആന്റിബെല്ലം കാലഘട്ടത്തിൽ, ഉന്മൂലനവാദം, ഭൂഗർഭ റെയിൽറോഡ് തുടങ്ങിയ പുരോഗമനപരമായ സാമൂഹിക കാരണങ്ങളെ പിന്തുണയ്ക്കാൻ ചിലർ മതപരമായ ആശയങ്ങളിൽ നിന്ന് പ്രചോദനം ഉൾക്കൊണ്ടിരുന്നു.
ക്രിസ്റ്റലും അവളുടെ സഹോദരൻ മാക്സ് ഈസ്റ്റ്മാനും ഈ മാനുഷിക പാരമ്പര്യത്താൽ സ്വാധീനിക്കപ്പെട്ടു.
തന്റെ ആദ്യകാല ജീവിതത്തിൽ അദ്ദേഹം ഒരു സോഷ്യലിസ്റ്റ് പ്രവർത്തകനായിത്തീർന്നു, ക്രിസ്റ്റലിന് അദ്ദേഹവുമായി പൊതുവായ നിരവധി കാരണങ്ങളുണ്ടായിരുന്നു.
അവൻ കൂടുതൽ യാഥാസ്ഥിതികനായതിനു ശേഷവും അവളുടെ ജീവിതത്തിലുടനീളം അവർ അടുപ്പത്തിലായിരുന്നു.
ന്യൂയോർക്ക് സിറ്റിയിലെ ഗ്രീൻവിച്ച് വില്ലേജിലെ 11-ാമത്തെ സ്ട്രീറ്റിൽ മറ്റ് റാഡിക്കൽ ആക്ടിവിസ്റ്റുകൾക്കിടയിൽ ഈ സഹോദരങ്ങൾ വർഷങ്ങളോളം ഒരുമിച്ച് താമസിച്ചു.
Ida Rauh, Inez Milholland, Floyd Dell, Doris Stevens എന്നിവരുൾപ്പെടെയുള്ള സംഘം വേനൽക്കാലത്തും വാരാന്ത്യങ്ങളിലും ക്രോട്ടൺ-ഓൺ-ഹഡ്‌സണിൽ ചെലവഴിച്ചു, അവിടെ മാക്‌സ് 1916-ൽ ഒരു വീട് വാങ്ങി.
ഈസ്റ്റ്മാൻ 1903-ൽ വാസ്സർ കോളേജിൽ നിന്ന് ബിരുദം നേടി, 1904-ൽ കൊളംബിയ യൂണിവേഴ്സിറ്റിയിൽ നിന്ന് സോഷ്യോളജിയിൽ (അന്ന് താരതമ്യേന പുതിയ മേഖല) മാസ്റ്റർ ഓഫ് ആർട്സ് ബിരുദം നേടി.
തുടർന്ന് ന്യൂയോർക്ക് യൂണിവേഴ്സിറ്റി ലോ സ്കൂളിൽ ചേർന്ന് 1907-ൽ തന്റെ ക്ലാസ്സിലെ രണ്ടാമനായി ബിരുദം നേടി.
അടിക്കുറിപ്പുകൾ കൂടുതൽ വായനയ്ക്ക് Amy Aronson , Crystal Eastman: A Revolutionary Life , Oxford University Press, 2019.
Blanche Wiesen Cook , ed.
, Crystal Eastman on Women and Revolution.
Cook, Blanche Wiesen, "Radical Women of Greenwich Village," in Greenwich Village, eds.
Rick Beard and Leslie Cohen Berlowitz.
Newark: Rutgers University Press, 1993.
Sochen, June, The New Woman in Greenwich Village, 1910–1920 .
New York: Quadrangle Books, 1972.
Read J., Phyllis; Witlieb L., Bernard: The Book of Women's Firsts .
New York Random House 1992.
Kerber K., Linda; Sherron DeHart, Jane: Women's America: Refocusing The Past , Oxford University Press, 1995, 4th Edition.
പുറംകണ്ണികൾ Crystal Eastman എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Works by or about ക്രിസ്റ്റൽ ഈസ്റ്റ്മാൻ at Internet Archive Crystal Eastman Papers Finding Aid , Schlesinger Library , Radcliffe Institute, Harvard University.
ക്രിസ്റ്റൽ ക്യൂബിസം ഇംഗ്ലീഷ് വിലാസം https://ml.wikipedia.org/wiki/Crystal_Cubism Albert Gleizes , 1920, Femme au gant noir ( Woman with Black Glove ), oil on canvas, 126 x 100 cm, National Gallery of Australia
ക്രിസ്റ്റൽ ക്യൂബിസം എന്നത് 1915 - 1916 കാലഘട്ടത്തിൽ രൂപംകൊണ്ട ക്യൂബിസത്തിന്റെ മാറ്റം വരുത്തിയ ഒരു ഉയർന്നതലമാണ്,നിരപ്പായ സ്ഥലത്ത് ഒരു വിഷയത്തെ ഊന്നിപ്പറയുകയും,വലിയ ഓവർലാപ്പോടുകൂടിയ ഗണിതപരമായ രൂപങ്ങളാൽ കൊണ്ട് വരപൂർത്തിയാക്കുകയും ചെയ്യുന്നതാണ് ഇതിന്റെ പ്രതേകത.
ഇതിൽ, അടിയിൽ കിടക്കുന്നതും,അമൂർത്തമായ ആശയം ഒളിച്ചിരിക്കുന്നതുമായ ഗണിത രൂപത്തിനാണ് പ്രാമുഖ്യം,ഇത്തരം വരകളിൽ ചിത്രകലയിലെ എല്ലാ ഗണങ്ങളേയും നിയന്ത്രിക്കുന്നു.
അവലംബം പുറംകണ്ണികൾ Jean Metzinger, Culture.gouv.fr, le site du Ministère de la culture - base Mémoire Juan Gris, Culture.gouv.fr, le site du Ministère de la culture - base Mémoire Albert Gleizes, Culture.gouv.fr, le site du Ministère de la culture - base Mémoire Jean Metzinger, Agence Photographique de la Réunion des musées nationaux et du Grand Palais des Champs-Elysées Jacques Lipchitz, Agence Photographique de la Réunion des musées nationaux et du Grand Palais des Champs-Elysées Gino Severini, Agence Photographique de la Réunion des musées nationaux et du Grand Palais des Champs-Elysées Juan Gris, Joconde, Portail des collections des musées de France
ക്രിസ്റ്റൽ ഘടന ഇംഗ്ലീഷ് വിലാസം https://ml.wikipedia.org/wiki/Crystal_structure ഉപ്പിന്റെ (സോഡിയം ക്ലോറൈഡ്) ക്രിസ്റ്റൽ ഘടന
ഒരേ തരത്തിലുള്ള ആറ്റ, തന്മാത്രാ ഘടനയോടുകൂടിയതും കൃത്യമായ മാതൃകാ അടുക്കുകളോ ഘടനാ സംവിധാനമോ ഉള്ള ഖര ദ്രാവക രൂപങ്ങളെ ക്രിസ്റ്റൽ ഘടന എന്നു പറയാം.
ജ്യാമിതിയിൽ കൃത്യമായ ജാലകങ്ങളും, കോണുകളും ഉള്ള അടുക്കകളാണ് ക്രിസ്റ്റൽ ഘടനയ്ക്ക് രൂപം കൊടുക്കുന്നത്.
വ്യാപ്തിയിൽ പ്രെത്യേകരീതിയിൽ, സ്ഥലവും, ശൂന്യതയും അനുവർത്തിച്ച് ഇവ ഘടന രൂപപ്പെടുത്തുന്നു.
ഇൻസുലിൻ പരലുകൾ യൂണിറ്റ് സെൽ
ഒരു പരൽ രൂപപ്പെടുന്നത് അടിസ്ഥാന രൂപങ്ങളുടെ അടുക്കുകൾ മുഖാന്തരമാണ്.
ഈ അടിസ്ഥാന രൂപങ്ങളെയാണ് യൂണിറ്റ് സെൽ എന്നു പറയുന്നത്.
പലതരത്തിലുള്ള അടിസ്ഥാന സെല്ലുകൾ പലതരത്തിലുള്ള പരലുകൾക്ക് കാരണമാകുന്നു.
യൂണിറ്റ് സെല്ലിൽ ഒന്നോ അതിലധികമോ ആറ്റങ്ങൾ അടങ്ങിയ പെട്ടി പോലെയാണ്, എന്നാൽ ആറ്റങ്ങൾ പ്രത്യേകരീതിയിൽ ത്രിമാനമായി അടുക്കിയിരിക്കുന്നു.
വശങ്ങളുടെ നീളവും ആറ്റങ്ങളുടെ സ്ഥാനവും, ഇവതമ്മിലുള്ള കോണും ലാറ്റിസ് വസ്തുകൾ നിർണയിക്കുന്നു.
ആറ്റങ്ങളുടെ സ്ഥാനം ( x i , y i , z i ) എന്നീ ലാറ്റിസ് പോയന്റുകൾ പ്രതിനിധീകരിക്കുന്നു.
Simple cubic (P) Body-centered cubic (I) Face-centered cubic (F) അവലംബം
ക്രിസ്റ്റൻ കൊന്നോളി
ക്രിസ്റ്റൻ കൊന്നോളി , (ജനനം:1980 ജൂലൈ 12) ഒരു അമേരിക്കൻ അഭിനേത്രിയാണ്.
2012 ലെ ദ ക്യാബിൻ ഇൻ ദ വുഡ്സ് എന്ന ചിത്രത്തിലെ ഡാനാ, നെറ്റ്ഫിക്സ് പരമ്പരയായ ഹൌസ് ഓഫ് കാർഡ്സിലെ ക്രിസ്റ്റീന ഗാല്ലാഘർ, സിബിഎസ് പരമ്പരയായ സൂ എന്നീ കഥാപാത്രങ്ങളിലൂടെയാണ് ക്രിസ്റ്റൻ കൊന്നോളി പ്രേക്ഷകരുടെയിടയിൽ അറിയപ്പെടുന്നത്.
കരുമാടിക്കുട്ടൻ ഇംഗ്ലീഷ് വിലാസം https://ml.wikipedia.org/wiki/Karumadikuttan കരുമാടിക്കുട്ടന്റെ പ്രതിമ
കേരളത്തിലെ ആലപ്പുഴ ജില്ലയിലെ അമ്പലപ്പുഴ താലൂക്കിലെ കരുമാടി എന്ന ഗ്രാമത്തിലെ പ്രസിദ്ധമായ ബുദ്ധപ്രതിമയാണ്‌ കരുമാടിക്കുട്ടൻ .
കരുമാടിത്തോട്ടിൽ വളരെക്കാലമായി അറിയപ്പെടാതെ കിടന്നിരുന്ന വിഗ്രഹം സം‌രക്ഷിച്ചെടുത്തത് സർ റോബർട്ട് ബ്രിസ്റ്റോ ആയിരുന്നു.
കേരളത്തിൽ ബുദ്ധമതം വളരെ പ്രചാരം നേടിയിരുന്നു എന്നും, അത് സജീവമായിരുന്ന കാലത്തിന്റെ തെളിവായിട്ടാണ്‌ പല ചരിത്രകാരന്മാരും ഇതിനെക്കാണുന്നത്.
ദലൈലാമ കരുമാടിക്കുട്ടൻ സന്ദർശിക്കുകയും അതിന്റെ സം‌രക്ഷണത്തിനായി ഏർപ്പാടുകൾ ചെയ്യുകയും ചെയ്തിരുന്നു.
കേരളത്തിൽ അപൂർ‌വ്വം ബുദ്ധപ്രതിമകളിലൊന്നായ കരുമാടിക്കുട്ടനെ പുരാവസ്തുവകുപ്പ് ചരിത്രസ്മാരകമായി പ്രഖ്യാപിച്ചിട്ടുണ്ടെങ്കിലും കാര്യമായ പരിഗണനയൊന്നും ഇതിനു ലഭിച്ചിട്ടില്ല.
ശബരിമലയ്ക്ക് പോകുന്ന ചിലർ ഇവിടെ വന്ന് തേങ്ങയടിക്കാറുണ്ട്.
ട്രാവൻകൂർ  സ്റ്റേറ്റ്  മാനുവൽ പറയുന്നത്  കരുമാടിക്കുട്ടൻ ജൈനപ്രതിമ  എന്നാണ്.
നിർമ്മാണ രീതിയും മറ്റും നോക്കിയാൽ  ജൈന തീർത്ഥങ്കരൻ ആണ്  എന്ന്  സംശയിക്കാം.
പല ചേരരാജാക്കന്മാരും ബുദ്ധമതം സ്വീകരിച്ചതോടെ വിഗ്രഹങ്ങൾ ബുദ്ധമതത്തിന്റെ സ്വാധീനം കൈക്കൊണ്ടു.
കരുമാടി എന്ന സ്ഥലത്തു നിന്നു ലഭിച്ച വിഗ്രഹമായതിനാൽ കരുമാടിക്കുട്ടൻ എന്ന് പേരുവന്നു
വളരെകാലം ഇത് അജ്ഞാതമായി കിടക്കുകയായിരുന്നു.
കരുമാടിത്തോട്ടിൽ വളരെക്കാലമായി അറിയപ്പെടാതെ കിടന്നിരുന്ന ഈ വിഗ്രഹം പിന്നീട് സം‌രക്ഷിച്ചെടുത്തത് സർ റോബർട്ട് ബ്രിസ്റ്റോ ആയിരുന്നു.
അദ്ദേഹം ഒരു സ്തൂൂപം പണിയുകയും വിഗ്രഹം അവിടെ സ്ഥാപിക്കുകയും ചെയ്തു.
അടുത്തു താമസമായ്കിയിട്ടുള്ള നാട്ടുകാർ കരുമാടിക്കുട്ടന് കന്നുകാലികളിലും കുട്ടികളിലും കണ്ടുവരുന്ന് ചിലരോഗങ്ങൾ മാറ്റാൻ ശേഷിയുണ്ടെന്ന് വിശ്വസിച്ച് നിവേദ്യങ്ങൾ അർപ്പിക്കുക പതിവാക്കി.
ക്രിസ്ത്യാനികളും  സന്യാസിനികളും മെഴുകുതിരികൾ കത്തിച്ചിരുന്നു.
എന്നാൽ പൂജയോ നിത്യാചാരങ്ങളോ ചെയ്തിരുന്നില്ല.
പിന്നീട് 20 നൂറ്റാണ്ടിലാണ് പുരാവസ്തുകേന്ദ്രത്തിന്റെ ശ്രദ്ധ ഇവിടെ പതിയുന്നത്.
2014-മെയ്-14-ന് കരുമാടിക്കുട്ടൻ സ്മാരകത്തിന്റെ അയൽ വാസിയായ രാജപ്പൻ പിള്ള, തന്റെ കുടുംബത്തിൽ തലമുറകളായി കൈമാറിവന്ന ഒടിഞ്ഞു പോയ കൈയ്യുടെ കഷണം പുരാവസ്തുവകുപ്പിന് കൈമാറി.
ഇത് കൃഷ്ണപുരം കൊട്ടാരത്തിൽ സൂക്ഷിക്കാൻ തീരുമാനമായിട്ടുണ്ട്.
മറ്റു ചില വസ്തുതകൾ
കരുമാടിക്കുട്ടൻ ഒരു ജൈനപ്രതിമയാണെന്നു കെ.പി പദ്മനാഭമേനോൻ അഭിപ്രായപ്പെടുന്നു.
എന്നാൽ, തിരുവിതാംകൂർ പുരാവസ്തു സർവേയുടെ അദ്ധ്യക്ഷനായ ടി. എ. ഗോപിനാഥറാവു, ഇത് ബുദ്ധപ്രതിമായാണെന്ന് സമർത്ഥിക്കുന്നു.
നിർമ്മാണകാലം
ഈ പ്രതിമയുടെ നിർമ്മാണ കാലം AD എട്ടാം നൂറ്റാണ്ടിന്റെ അന്ത്യത്തിലായിരിക്കാമെന്നു ഗോപാലകൃഷ്ണനും, എ.ഡി 700 ആകാമെന്നു ശ്രീധരമേനോനും ഊഹിക്കുന്നു ഐതിഹ്യങ്ങൾ
കരുമാടിക്കുട്ടനെ ചുറ്റിപ്പറ്റി നിരവധി ഐതിഹ്യങ്ങൾ പ്രചരിച്ചിട്ടുണ്ട്.
ചെമ്പകശ്ശേരി രാജാവിന്റെ ഉത്കർഷത്തിൽ അസൂയമൂത്ത ചെങ്ങണൂർ ഗ്രാമത്തിലെ ബ്രാഹ്മണർ രാജാവിനേയും നാട്ടുകാരെയും നശിപ്പിക്കാനായി അയച്ച ദുർദ്ദേവതകളിലൊന്നിലെ കാമപുരം ക്ഷേത്രത്തിൽ ദേവി പിടികൂടി ശിലയാക്കിത്തീർത്തതത്രെ.
വില്വമംഗലം സ്വാമിയാർ അതുവഴി പോകുന്ന സമയത്ത് ഒരു പുലയൻ അദ്ദേഹത്തെ തീണ്ടിയെന്നും അദ്ദേഹം ശപിച്ച് ഇക്കാണുന്ന ശിലയാക്കിത്തീർത്തുമെന്നുമാണ്‌ മറ്റൊരു കഥ.
കാമപുരം ക്ഷേത്രത്തിലെ ഉത്സവകാലത്ത് അമ്പലത്തിലെ ഉരുളി മോഷ്ടിച്ച ഒരു പുലയനെ ദേവൻ കല്ലാക്കിയതാണത്രെ.
ചിലർ ശ്രീബുദ്ധനുമായി ബന്ധപ്പെടുത്തി കഥകൾ പറഞ്ഞു വരുന്നുണ്ട്.
ചരിത്രം കരുമാടിക്കുട്ടൻ സ്തുപം
ആദിചേരരാജാക്കന്മാരുടെ തലസ്ഥാനം കുട്ടനാട് ഉൾപ്പെടുന്ന ആലപ്പുഴയായിരുന്നു.
അക്കാലത്തെ ചേരരാജാക്കന്മാരെ കുട്ടുവർ, കുട്ടവൻ, കുട്ടൻ എന്നും മറ്റും വിശേഷിപ്പിച്ചിരുന്നു.
ഇവർ മിക്കവരും വാർദ്ധക്യകാലത്ത് സംന്യാസം സ്വീകരിക്കുകയും പലരും  ബുദ്ധഭിക്ഷുക്കളായിത്തീരുകയും അർഹതസ്ഥാനം ലഭിക്കുകയും ചെയ്തിരുന്നു.
പലരുടേയും പേരിൽ ബുദ്ധവിഹാരങ്ങൾ പണിതിരുന്നു.
അങ്ങനെയാണ്‌ കുട്ടൻ എന്ന പേരിലുള്ള ബുദ്ധപ്രതിമയുണ്ടാവാനുള്ള കാരണം
ബ്രാഹ്മണാധിനിവേശകാലത്ത് കരുമാടിക്കുട്ടനുൾപ്പെടെയുള്ള വിഗ്രഹങ്ങൾ പലതും നദികളിൽ എറിയപ്പെട്ടു.
കരുമാടിക്കുട്ടനെ പിൽക്കാലത്ത് കരയ്ക്കു കയറ്റി കൽത്തറകെട്ടി പ്രതിഷ്ടിച്ചത് ചീഫ് എഞ്ചിനീയറായിരുന്ന എ.എച്ച്. ബിസ്റ്റോ എന്ന യൂറോപ്പുകാരനാണ്‌.
സാധാരണ ബുദ്ധവിഗ്രഹങ്ങളുടേതു പോലെ പത്മാസനത്തിൽ നിവർന്ന്, ധ്യാനനിരതനായി, ഇടതുകൈയുടെ മുകളിൽ  വലതു കൈ മലർത്തിവച്ച്, ആ കൈകൾ പാദങ്ങളിൽ സ്ഥാപിച്ചിട്ടുള്ള രീതിയിലാണ്‌ കരുമാടിക്കുട്ടന്റെ പ്രതിമ.
ഇത് ആനയെ ഉപയോഗിച്ച് ഉയർത്തിയപ്പോൾ ഒടിഞ്ഞുപോയതാണെന്നും ബ്രിട്ടീഷുകാരുടെ ആക്രമണകാലത്ത് സംഭവിച്ചതാണെന്നും അതല്ല ബ്രാഹ്മണാധിപത്യക്കാലത്ത് വിഗ്രഹങ്ങൾ നശിപ്പിച്ച കൂട്ടത്തിൽ സംഭവിച്ചതാണെന്നുമെല്ലാമാണ്‌ കരുതുന്നത്.
ഇതും കാണുക ബുദ്ധമതം കേരളത്തിൽ കേരളത്തിലെ ബുദ്ധപ്രതിമകൾ അവലംബം പുറത്തേക്കുള്ള കണ്ണികൾ Karumadikkuttan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://malayalam.webdunia.com/spiritual/religion/article/1208/16/1120816019_1.htm കരുമാടിക്കുട്ടൻ എന്ന വല്യച്ഛൻ: ചരിത്രവും ഐതിഹ്യവും
കരുമാല്ലൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Karumalloor_Gramapanchayat
10°05′44″N 76°19′13″E ﻿ / ﻿ 10.095440°N 76.320380°E ﻿ / 10.095440; 76.320380 എറണാകുളം ജില്ലയിലെ പറവൂർ താലൂക്കിന്റെ ഭാഗമായ ഒരു ഗ്രാമ പഞ്ചായത്താണ്‌ കരുമാല്ലൂർ .
ആലങ്ങാട് ബ്ളോക്കിൽ കരുമാല്ലൂർ, ആലുവ വെസ്റ്റ് എന്നീ വില്ലേജ് പരിധിയിൽ പെരിയാറിന്റെ തീരത്തായി 21.5 ചതുരശ്ര കിലോമീറ്റർ വിസ്തീർണ്ണത്തിൽ സ്ഥിതി ചെയ്യുന്ന കരുമാല്ലൂർ പഞ്ചായത്തിലൂടെയാണ്‌ ആലുവ - പറവൂർ സംസ്ഥാന പാത കടന്നു പോകുന്നത്.
കാർഷിക മേഖലയായ ഈ പ്രദേശത്ത് പ്രധാനമായും നെല്ല് കൃഷി ചെയ്യുന്നു.
വടക്ക് കുന്നുകര , പുത്തൻവേലിക്കര , നെടുമ്പാശ്ശേരി പഞ്ചായത്ത് ; കിഴക്ക് കടുങ്ങല്ലൂർ പഞ്ചായത്ത് , ആലുവ നഗരസഭ ; തെക്ക്, കടുങ്ങല്ലൂർ, ആലങ്ങാട് പഞ്ചായത്തുകൾ ; പടിഞ്ഞാറ്, ചിറ്റാറ്റുകര , കോട്ടുവള്ളി , ചേന്ദമംഗലം പഞ്ചായത്തുകൾ എന്നിവയാണ് കരുമാല്ലൂർ പഞ്ചായത്തിന്റെ അതിരുകൾ ചരിത്രം
പഞ്ചായത്തുകൾ രൂപം കൊള്ളുന്നതുവരെ അയിരൂർ വില്ലേജ് യൂണിയൻ എന്ന പേരിലാണ് പഞ്ചായത്ത് അറിയപ്പെട്ടിരുന്നത്.
1953 -ൽ കരുമാലൂർ പഞ്ചായത്ത് രൂപം കൊണ്ടു.
ആദ്യ പഞ്ചായത്ത് പ്രസിഡന്റ് കുഞ്ഞാലി നൈന ആയിരുന്നു.
കൃഷിഭൂമി പാലിയം കുടുംബം തിരുമുപ്പം വാരിയം, തിരുവാലൂർ ദേവസ്വം, വേഴപ്പറമ്പ് മന, വൈപ്പിൻ മന തുടങ്ങിയവരിൽ കേന്ദ്രീകരിച്ചിരുന്നു.
1969 -ലെ ഭൂപരിഷ്കരണ നിയമമാണ് ഈ സ്ഥിതിക്ക് മാറ്റം വരുത്തിയത്.
കരുമാല്ലൂരിൽ ഇരുമ്പുരുക്ക് ഉപകരണങ്ങളായ അരിവാൾ, വാക്കത്തി, കോടാലി, തോക്ക്, മൂർച്ചയേറിയവാൾ എന്നിവ നിർമ്മിക്കുന്ന വിദഗ്ദ്ധരായ കൊല്ലപ്പണിക്കാർ ഇവിടെ കൂട്ടമായി താമസിച്ചിരുന്നു.
വടക്കൻ ജില്ലകളിൽനിന്നു പോലും ആയുധങ്ങൾ വാങ്ങാൻ ഇവിടെ ആളുകൾ വന്നിരുന്നു.
വടക്കൻ മേഖലകളിൽ കൊല്ലപ്പണിക്കാരെ കരുവാന്മാർ എന്നും നാടിനെ ഊര് എന്നും പറയാറുണ്ട്.
അങ്ങനെ അവർ ഈ പ്രദേശത്തെ കരുവാന്മാരുടെ ഊര് എന്ന് വിളിക്കുകയും ക്രമേണ ഇത് കരുമാല്ലൂർ ആവുകയും ചെയ്തു.
പ്രത്യേകതകൾ ഫലഭൂയിഷ്ഠമായ പശിമയുള്ള കൽപ്പൊടി പ്രദേശമായതിനാൽ   തികച്ചും കാർഷിക മേഖലയായ പഞ്ചായത്തിലെ പ്രസിദ്ധമായ ഉൽപ്പന്നമാണ് ആലങ്ങാടൻ ശർക്കര.
മഹാത്മാഗാന്ധിയുടെ പാദസ്പർശത്താൽ ധന്യമായതും 1921 -ൽ സ്ഥാപിതവുമായ യൂണിയൻ ക്രിസ്ത്യൻ കോളേജിന്റെ മുഖ്യഭാഗവും പഞ്ചായത്തിൽ സ്ഥിതി ചെയ്യുന്നു.
കേരളത്തിലെ രാഷ്ട്രീയ സാമൂഹ്യ സാംസ്കാരിക കലാലയം എന്ന പദവിയും ഈ കോളേജിനുണ്ട്.
വൈദിക പഠനം നടത്തുന്ന തെക്കേ ഇന്ത്യയിലെ ഏറ്റവും വലിയ രണ്ടു സെമിനാരികളിലൊന്നായ 1932 -ൽ സ്ഥാപിതമായ സെന്റ്ജോസഫ് -പൊന്തിഫിക്കൽസെമിനാരി (കാർമൽഗിരി) ഈ പഞ്ചായത്തിലാണ്.
നൂറ്റാണ്ടുകളുടെ പഴക്കമുള്ള ഐതിഹ്യം പേറുന്ന ശ്രീനരസിംഹസ്വാമി ക്ഷേത്രവും അതിനോടു ചേർന്ന് 1972 -ൽ സ്ഥാപിച്ച വൈദിക അദ്ധ്യായനം നടത്തുന്ന തന്ത്രവിദ്യാപീഠവും, ഭരണി മഹോത്സവത്തോടനുബന്ധിച്ച് പുരാതന കലയായ മുടിയേറ്റ് നടത്തുന്ന ആറ്റുപുഴ കാവും മത്സരബുദ്ധിയോടെ കരകൾ ചേർന്നു നടത്തുന്ന നൂറ്റാണ്ടുകൾ പഴക്കമുള്ള പുറപ്പിള്ളിക്കാവ് ക്ഷേത്രോത്സവവും കൈപ്പെട്ടി ക്ഷേത്രോത്സവവും കരുമാല്ലൂർ പ്രദേശത്തിന്റെ പ്രത്യേകതകളാണ്.
ഏഴു നൂറ്റാണ്ടു പഴക്കമുള്ള കരുമാല്ലൂരിലെ ഒരു കുടുംബ ക്ഷേത്രം മാങ്കുഴി തറവാട് വളപ്പിൽ സ്ഥിതി ചെയ്യുന്നു .
എല്ലാ വര്ഷവും മേട മാസം ചോതി നക്ഷത്രത്തിൽ പ്രതിഷ്ടാദിനമായി ത്രികാല പൂജയും ഗുരുതിയും രണ്ടു നേരവും അന്നദാനവും നടത്തുന്നു.
സ്വാമി അയ്യപ്പൻ കളരി അഭ്യസിച്ചെന്നു കരുതുന്ന കളരികൾ കരുമാലൂർ പ്രദേശത്തായിരുന്നു.
പ്രമുഖരായ കരുമാല്ലൂരുകാർ തിരു-കൊച്ചി -തിരു - കൊച്ചി സംസ്ഥാനത്തെ പ്രഥമ മുഖ്യമന്ത്രിയായിരുന്ന പറവൂർ ടി.കെ. നാരായണപിള്ള കേരളത്തിലെ തന്ത്രി മുഖ്യരിൽ പ്രമുഖനും തച്ചു ശാസ്ത്ര വിദഗ്ദ്ധനുമായിരുന്ന വേഴപ്പറമ്പ് പരമേശ്വരൻ നമ്പൂതിരിപ്പാട് കളപ്പുരക്കൽ കെ.എ.ദാമോദരമേനോൻ-മുൻ കേരളാ വ്യവസായ മന്ത്രി വി.സി.അഹമ്മദുണ്ണി വാർഡുകൾ മാട്ടുപുറം മാഞ്ഞാലി കള്ളിക്കുഴി മനയ്ക്കപ്പടി നോർത്ത് തട്ടാമ്പടി നോർത്ത് കരുമാല്ലൂർ അടുവാതുരുത്ത് വെളിയത്തുനാട് പരുവക്കാട് വയലോടം ഈസ്റ്റ് വെളിയത്തുനാട് കടുവാപ്പാടം യു.സി. കോളേജ് മറിയപ്പടി നോർത്ത് മറിയപ്പടി സൗത്ത് തട്ടാംപടി സൗത്ത് ചെട്ടിക്കാട് തോപ്പ് മനക്കപ്പടി തെക്കേത്താഴം വിദ്യാഭ്യാസ സ്ഥാപനങ്ങൾ യൂ.സി.കോളേജ് ഗവ.
എൽ.പി.സ്ക്കൂൾ,കരുമാല്ലൂർ എഫ്.എം.സി.റ്റി.
ഹൈ സ്ക്കൂൾ,കരുമാല്ലൂർ ജമാ അത്തെ പബ്ലിക്ക് സ്ക്കൂൾ, ആലങ്ങാട് മാതാ കോളേജ് ഓഫ് ടെക്നോളജി സെന്റ്‌ ലിറ്റിൽ ട്രീസസ് യു പി സ്കൂൾ തട്ടാംപടി കെ.ഇ.
എം.ഹൈസ്കൂൾ,കോട്ടപ്പുറം എ. ഐ എസ് യുപി സ്കൂൾ മാഞ്ഞാലി ഗവണ്മെന്റ് എൽ പി സ്കൂൾ മനയ്ക്കപ്പടി ആരാധനാലയങ്ങൾ പുറപ്പിള്ളിക്കാവ് ഭഗവതി ക്ഷേത്രം കാരിപുരം ശ്രീ കൃഷ്ണസ്വാമി ക്ഷേത്രം നാരായണമംഗലം ധർമ്മ ശാസ്താ ക്ഷേത്രം മാങ്കുഴി കുടുംബ പരദേവത ക്ഷേത്രം കൈപ്പെട്ടി ഭഗവതീ ക്ഷേത്രം സെന്റ്‌ തോമസ്‌ ദേവാലയം (തട്ടാമ്പടി)(എറണാകുളം-അങ്കമാലി അതിരൂപത) സെന്റ്‌ ജോസഫ്‌ ദേവാലയം (മനക്കപടി) (വരാപുഴാ അതിരൂപത )
ചിത്രങ്ങൾ കരുമാല്ലൂർ പാടശേഖരത്തിൽ ഞാറു പറിക്കുന്ന സ്ത്രീകൾ കരുമാല്ലൂർ പാടശേഖരത്തിലെ ഒരു ഞാറ്റു കണ്ടം അവലംബം http://www.trend.kerala.gov.in/trend/main/Election2010.html Archived 2010-10-22 at the Wayback Machine .
http://lsgkerala.in/karumallurpanchayat/ Archived 2010-09-24 at the Wayback Machine .
http://www.youtube.com/watch?v=lGBjb02ugnA feature=related http://www.youtube.com/watch?v=1ieLNfVN7Vs feature=related http://www.youtube.com/watch?v=AocmXN0_om0 feature=related
കരുവന്തുരുത്തി
കോഴിക്കോടു ജില്ലയിലെ ഒരു പട്ടണമാണ് കരുവന്തുരുത്തി .
ഫറോക്ക് റെയിൽവേ സ്റ്റേഷന്റെ പടിഞ്ഞാറേ ഭാഗത്താണ് കരുവന്തുരുത്തി സ്ഥിതി ചെയ്യുന്നത്.
ഫറൂക്കിലെ കീഴ്പ്പാലം കരുവന്തുരുത്തി പട്ടണത്തിലേക്ക് നീണ്ടിരിക്കുന്നു.
കരുവന്തുരുത്തി പാലം ചാലിയം ബീചിലേക്കും നീണ്ടിരിക്കുന്നു.
2001 ലെ സെൻസസ് പ്രകാരം കരുവന്തുരുത്തിയിലെ ജനസംഖ്യ 20,767 ആണ്.
49% പുരുഷന്മാരും 51% സ്ത്രീകളും.
കല്ലുതുരുത്തിയുടെ സാക്ഷരതാ നിരക്ക് 81% ആണ്.
ദേശീയ ശരാശരിയേക്കാൾ 59.5% കൂടുതലാണ്.
പുരുഷന്മാരിൽ സാക്ഷരതാ നിരക്ക് 84%, സ്ത്രീ സാക്ഷരത 79% ആണ്.
കരുവന്തുരുത്തിയിലെ 12% ജനസംഖ്യ 6 വയസ്സിനു താഴെയാണ്.
പ്രധാന സ്ഥലങ്ങൾ പള്ളിത്തറ അമ്പലം കടവു മസ്ജിദ് കരുവന്തുരുത്തി പാലം കടവു ജട്ടി ബഫാകി തങ്ങൾ വിദ്യാലയം കാണുക ബേപൂർ ഫറോക്ക് കടലുണ്ടി കടലുണ്ടി പക്ഷിസങ്കേതം വള്ളിക്കുന്ന് ഗ്രാമപഞ്ചായത്ത് ചാലിയാർ ചിത്രശേഖരം Bafaki Thangal School Kadavath Masjidh Commonwealth factory അവലംബം
കരുവന്നൂർ പുഴ ഇംഗ്ലീഷ് വിലാസം https://ml.wikipedia.org/wiki/Karuvannur_River ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തൃശ്ശൂർ ജില്ലയിലൂടെ ഒഴുകുന്ന ഒരു പുഴയാണ് കരുവന്നൂർ പുഴ .
ചിമ്മിണി വന്യജീവിസങ്കേതത്തിൽ നിന്നുൽഭവിക്കുന്ന കുറുമാലിപ്പുഴയും പീച്ചി വന്യജീവിസങ്കേതത്തിൽ നിന്നുൽഭവിക്കുന്ന മണലിപ്പുഴയും ചേർന്നാണ്‌ കരുവന്നൂർപ്പുഴയാകുന്നത്‌.
1050ച.
കിലോമീറ്റർ വൃഷ്‌ടിപ്രദേശവും 48 കി.
മീറ്റർ നീളവുമുള്ള ഈ പുഴ 32 തദ്ദേശസ്വയംഭരണസ്ഥാപനങ്ങൾക്ക്‌ ജീവജലം പ്രദാനം ചെയ്യുന്നു.
ജില്ലയുടെ കോൾമേഖലയുടെ പ്രധാന ജലസ്ത്രോതസ്സുകളിലൊന്നാണ്‌ കരുവന്നൂർപ്പുഴ.
കീഴ്‌ഭാഗത്ത്‌ രണ്ടായിപ്പിളരുന്ന പുഴയുടെ ഒരുഭാഗം ചേറ്റുവകായൽ അഥവാ ഏനാമ്മാവ് ബണ്ടിലും മറ്റൊന്ന് കൊടുങ്ങല്ലൂരിൽ പെരിയാറ്റിലും ചേരുന്നു.
തൃശൂർ നഗരത്തിൽ നിന്നും 48 കിലോമീറ്റർ ദൂരം.
karuvannur river sand auditing Report( prepared by River Research centre) Archived 2017-09-29 at the Wayback Machine .
കാനോലി കനാലിന്റെ ഒരു ഭാഗമാണ് ഈ പുഴ.
തൃപ്രയാർ ശ്രീരാമസ്വാമിക്ഷേത്രത്തിന്റെ മുമ്പിലൂടെ ഒഴുകുന്ന ഇതിനെയാണ് തീവ്ര എന്ന പേരിൽ വിദ്വാൻ മാന്തിട്ട തന്റെ ചാതകസന്ദേശത്തിൽ വർണ്ണിച്ചിട്ടുള്ളത് അവലംബം പുറത്തേക്കുള്ള കണ്ണികൾ Karuvannur River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരുമാലിൽ സുകുമാരൻ [[]] [[]]
മുതിർന്ന കോൺഗ്രസ് നേതാവും മുൻ കൊല്ലം മുൻസിപ്പൽ ചെയർമാനുമായിരുന്നു കരുമാലിൽ സുകുമാരൻ .
(മരണം : 28 ജൂലൈ 2012).
കാൽനൂറ്റാണ്ട് കൊല്ലം മുൻസിപ്പൽ കൌൺസിലറും 10 വർഷത്തോളം മുൻസിപ്പൽ ചെയർമാനുമായിരുന്ന സുകുമാരൻ കെപിസിസി അംഗമായും പ്രവർത്തിച്ചു.
ഭാര്യ: ഡോ. ഉദയ സുകുമാരൻ അവലംബം ↑
കരുല ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Karula_National_Park
തെക്കൻ എസ്ത്തോണിയയിലുള്ള ഒരു ദേശീയോദ്യാനമാണ് കരുല ദേശീയോദ്യാനം .
1979 ൽ ഒരു സംരക്ഷിതപ്രദേശമായാണ് ഇത് ആരംഭിക്കുന്നത്.
1993 ൽ ഇത് ഒരു ദേശീയോദ്യാനമായി.
ഇത് എസ്തോണിയയിലെ ഏറ്റവും ചെറിയ ദേശീയോദ്യാനമാണ്.
ബാൾട്ടിക് ഓർക്കിഡ്, മെസെരെയോൺ, ഡൈസിലീഫ് ഗ്രേപ്പ് ഫേൺ പോലെയുള്ള എസ്തോണിയയിലെ റെഡ് ലിസ്റ്റിൽ ഉൾപ്പെട്ട സസ്യസ്പീഷീസുകൾ സമ്പന്നമായ ദേശീയോദ്യാനത്തിന്റെ സസ്യസമ്പത്തിൽ ഉൾപ്പെടുന്നു.
പോണ്ട് ബാറ്റ്, ലെസ്സെർ സ്പോട്ടഡ് ഈഗിൾ, ബ്ലാക്ക് സ്റ്റോർക്ക് എന്നിങ്ങനെയുള്ള അസാധാരണവും വംശനാശഭീഷണി നേരിടുന്നതുമായ സ്പീഷീസുകൾ ഇവിടുത്തെ ജീവികളിൽ ഉൾപ്പെടുന്നു.
എൽക്ക്, ലിങ്ക്സ്, പോൾകാറ്റ് എന്നിവയുൾപ്പെടെയുള്ള സസ്തനികൾ സാധാരണമാണ്.
കരുളായി ഗ്രാമപഞ്ചായത്ത്
11°17′5.75″N 76°17′46.61″E ﻿ / ﻿ 11.2849306°N 76.2962806°E ﻿ / 11.2849306; 76.2962806 ഇംഗ്ലീഷ് വിലാസം https://ml.wikipedia.org/wiki/Karulai_Gramapanchayat Organic Vegetable outlet run by Krishi Bhavan at Karulai panchayath office Karulayi School, Nilambur
മലപ്പുറം ജില്ലയിലെ നിലമ്പൂർ താലൂക്കിൽ നിലമ്പൂർ ബ്ലോക്കിലാണ്  131.31 ചതുരശ്ര കിലോമീറ്റർ വിസ്തീർണ്ണമുള്ള കരുളായ് ഗ്രാമപഞ്ചായത്ത് സ്ഥിതി ചെയ്യുന്നത്.
ഭൂരിഭാഗം വനപ്രദേശമായ ഈ ഗ്രാമപഞ്ചായത്തിൽ ജനസാന്ദ്രത വളരെ കുറവാണ്.
അതിരുകൾ കിഴക്ക് - തമിഴ്നാട് പടിഞ്ഞാറ് - അമരമ്പലം, മൂത്തേടം,  പഞ്ചായത്തുകൾ തെക്ക് - അമരമ്പലം പഞ്ചായത്ത്, തമിഴ്നാട് എന്നിവ വടക്ക് - മൂത്തേടം പഞ്ചായത്ത്,  എന്നിവ
കൂടുതൽ വിവരങ്ങൾക്ക്  വെബ്സൈറ്റ്  സന്ദർശിക്കുക .
www.karulai.com Archived 2015-08-01 at the Wayback Machine .
വാർഡുകൾ മരുതങ്ങാട് കൊട്ടുപ്പാറ നരിയാളംകുന്ന് അമ്പലംകുന്ന് ഭൂമിക്കുത്ത് മൈലംപാറ മുല്ലപ്പളളി കുട്ടിമല കളംകുന്ന് തേക്കിൻകുന്ന് കരുളായി ചക്കിട്ടാമല വലമ്പുറം തോട്ടപൊയിൽ പിലാക്കോട്ടുപാടം സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് നിലമ്പൂർ വിസ്തീര്ണ്ണം 131.31 ചതുരശ്ര കിലോമീറ്റർ ജനസംഖ്യ 17,698 പുരുഷന്മാർ 8,600 സ്ത്രീകൾ 9,098 ജനസാന്ദ്രത 135 സ്ത്രീ : പുരുഷ അനുപാതം 1058 സാക്ഷരത 83.9% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/karulaipanchayat Archived 2013-11-30 at the Wayback Machine .
കരുമാടിക്കുട്ടൻ (വിവക്ഷകൾ)
കരുമാടിക്കുട്ടൻ‍ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കരുമാടിക്കുട്ടൻ - ആലപ്പുഴ ജില്ലയിലെ തകഴിയിലുള്ള പ്രസിദ്ധമായ ബുദ്ധശിൽ‌പം.
കരുമാടിക്കുട്ടൻ (മലയാളചലച്ചിത്രം) - 2001ൽ പുറത്തിറങ്ങിയ ഒരു മലയാള ചലച്ചിത്രം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കൽക്കുളത്തുകാവ് ഭഗവതിക്ഷേത്രം ഇംഗ്ലീഷ് വിലാസം https://ml.wikipedia.org/wiki/Kalkulathukavu_Bhagavathi_Temple
കോട്ടയം ജില്ലയിലെ ചങ്ങനാശ്ശേരിയിൽ വാഴപ്പള്ളിയിൽ സ്ഥിതിചെയ്യുന്ന പുരാതന ഭദ്രകാളിക്ഷേത്രമാണ് കൽക്കുളത്തുകാവ് ഭഗവതിക്ഷേത്രം .
തെക്കുംകൂർ രാജാക്കന്മാരുടെ കാലത്താണ് പത്തില്ലത്തിൽ പോറ്റിമാരുടെ ഭരണാധികാരത്തിൽ ക്ഷേത്ര നിർമ്മാണം നടത്തി പ്രതിഷ്ഠ നടന്നത്.
പന്ത്രണ്ടു വർഷങ്ങളിൽ ഒരിക്കൽ മാത്രം നടത്തപ്പെടുന്ന മുടിയെടുപ്പ് എന്ന വിശേഷാൽ പൂജ ഈ ക്ഷേത്രത്തിന് പ്രശസ്തിയേറ്റുന്നു.
വാഴപ്പള്ളി ശ്രീ മഹാദേവക്ഷേത്രത്തിലെ പശ്ചിമഗോപുരത്തിനു പടിഞ്ഞാറു വശത്തായാണ് ക്ഷേത്രം സ്ഥിതിചെയ്യുന്നത്.
കേരളത്തിലെ ഭദ്രകാളിക്ഷേത്രങ്ങളിൽവെച്ചു പ്രാഥമ്യവും പ്രാധാന്യവും ഉള്ളക്ഷേത്രങ്ങളിൽ ഒന്നുകൂടിയാണീ ക്ഷേത്രം .
പഴയ തിരുവിതാംകൂറിലെ കന്യാകുമാരി ജില്ലയിലെ പത്മനാഭപുരത്തിനു തെക്ക് കൽക്കുളംദേശത്തുണ്ടായിരുന്ന ഒരു നായർ കുടുംബം അഭിവൃദ്ധി നശിച്ച് കലഹങ്ങൾ ഉണ്ടായപ്പോൾ കുടുംബത്തിലെ പാർവ്വതിപിള്ള കലികൊണ്ട് പറഞ്ഞ സംഗതികൾ നടത്തുന്നതിനായി കുംടുംബത്തിലെ കാരണവരുടെ ബന്ധുവും പത്മനാഭപുരത്ത് വിചാരിപ്പ്കാരനുമായി, വാഴപ്പള്ളി ഗ്രാമത്തിൽ പാപ്പാടി കുടുംബത്തിലെ മൂത്ത പണിക്കരെ കണ്ട് അദ്ദേഹത്തിന്റെ സഹായത്തോടെ അഷ്ടമംഗല പ്രശ്നം നടത്തുവാൻ തീരുമാനിച്ചു.
പ്രശ്നത്തിൽ നാലമിടത്ത് ദുർഗ്ഗാ ദോഷമുണ്ടന്നും അതിനു പരിഹാരമായി കണ്ണിമുറ്റത്ത് ഇട്ടിക്കുറുപ്പിന്റെ അനന്തരവൻ ഇട്ടിണ്ണാൻ കുറുപ്പിനെ മാന്ത്രികനായി പേർ നിർദ്ദേശിക്കുകയും ചെയ്തു.
കിഴക്കേ ഗോപുരം
കൊല്ലവർഷം 464-മാണ്ട് (എ.ഡി. 1289) മേടമാസത്തിലെ വിഷ്ണുപക്ഷം കുചവാരത്തിൽ വാഴപ്പള്ളിയിൽ നിന്നും വഞ്ചിയിൽ യാത്രതുടങ്ങി കൽക്കുളത്ത് എത്തി.
12-ദിവസങ്ങൾ കഴിഞ്ഞ് വെള്ളിയാഴ്ച പ്രഭാതത്തിൽ ഹോമം തുടങ്ങി പാതിരാത്രിക്ക് മൂർത്തികളെ ഉച്ചാടനം നടത്തി, പിറ്റേന്ന് രാവിലെ ദുർഗ്ഗാദേവിയെ വെള്ളി വിഗ്രഹത്തിലും ഉപമൂർത്തികളെ ചെമ്പ് വിഗ്രഹങ്ങളിലുമായി ആവാഹിച്ച് അവിടെനിന്നും യാത്ര തിരിച്ച് വാഴപ്പള്ളിയിൽ തിരിച്ചെത്തി.
ആവാഹിച്ച വിഗ്രഹങ്ങളെല്ലാം കുറുപ്പ് കണ്ണിമുറ്റത്ത് വീട്ടിൽ തെക്കേ അറപ്പുരയിൽ കുടിയിരുത്തി പൂജിച്ചു പോന്നു.
ഏതാനും വർഷങ്ങളുടെ തുടർച്ചയായ പൂജയിൽ ദേവിക്ക് കൂടുതൽ ശക്തിപ്രാപിക്കുകയും ദേവി കണ്ണിമുറ്റം അറപ്പുരയിൽ ഇരിക്കാതെ വരികയും ചെയ്തു.
ഇതു മനസ്സിലാക്കി കണ്ണിമുറ്റം കുറുപ്പും പാപ്പാടി പണിക്കരും അന്നത്തെ ദേശ പ്രഭുക്കന്മാരായ പത്തില്ലത്തിൽ പോറ്റിമാരിൽ ഒരാളായ ചങ്ങഴിമുറ്റം മഠത്തിൽ ചെല്ലുകയും കാരണവരായ നാരായത്ത് നാരായണനമ്പൂതിരിയുടെ സഹായത്താൽ കീഴ്തൃക്കോവിൽ ക്ഷേത്രത്തിന്റെ പടിഞ്ഞാറുവശത്ത് ക്ഷേത്ര നിർമ്മാണം നടത്തി.
കൊല്ലവർഷം 552-മാണ്ട് ഇടവ മാസത്തിൽ ദുർഗ്ഗാപ്രതിഷ്ഠയും പാർശ്വവർത്തികളായ രക്തേശ്വരിയേയും രക്തചാമുണ്ഡിയേയും പ്രതിഷ്ഠ നടത്തി.
എരമല്ലൂർ ഭട്ടതിരിയാണ് അന്ന് പ്രതിഷ്ഠനടത്തി കലശാഭിഷേകം നടത്തിയത്.
കാവിലെ പ്രതിഷ്ഠയുടെ കിഴക്കു വശത്തായി നിന്നിരുന്ന പൂവവൃക്ഷം കടയറ്റു വീഴുകയും പ്രതിഷ്ഠക്കു ഭംഗംവരികയും സംഭവിച്ചു.
തുടർന്ന് ശിലാവിഗ്രഹം പ്രതിഷ്ഠിക്കുകയും ചെയ്തു.
അന്ന് ശിലാവിഗ്രഹം തിരുവളുപ്പാറയിൽ നിന്നും വരുത്തി ഉണ്ടാക്കിയത് പുളിമൂട്ടിൽ പുത്തൻ വീട്ടിൽ അയ്യപ്പൻ മണികണ്ഠനായിരുന്നു..
ദേവിക്ക് വേതാള കണ്ഠസ്ഥിതയായി നാലുകൈകളോടുകൂടിയുള്ള ആറടിയോളം പൊക്കമുള്ള ശിലാപ്രതിഷ്ഠയും, പാർശ്വവർത്തികൾക്ക് കണ്ണാടി വിഗ്രഹവും പണിതീർക്കപ്പെട്ടു.
തന്ത്രിമുഖ്യനായ എരമല്ലൂർ അഗ്നിശർമ്മൻ ഭട്ടതിരിപ്പാടായിരുന്നു അന്ന് പ്രതിഷ്ഠനടത്തി കലശമാടിയത് 1001-മാണ്ട് ഇടവമാസം 28-ആം തീയതി വ്യാഴാഴ്ച പുണർതം നക്ഷത്രത്തിലായിരുന്നു.
കലശം നടന്ന വർഷം (1001) പടിഞ്ഞാറേ സോപാനപ്പടിയിൽ കല്ലിൽ കൊത്തിവെച്ചിട്ടുണ്ട്.
കൊല്ലവർഷം 1136-മാണ്ട് മുടിയെടുപ്പ് നടന്ന അവസരത്തിൽ പത്തില്ലത്തിൽ പോറ്റിമാരിലെ പ്രധാനിയായിരുന്ന ചങ്ങഴിമുറ്റത്ത് മഠത്തിലെ താളിയോല ഗ്രന്ഥങ്ങൾ പുനഃചിന്തനം നടത്തുകയും അത് എഴുതിയെടുക്കുകയും ഉണ്ടായി.
മുടിയെടുപ്പ് കൽക്കുളത്തുകാവിലെ തിരുമുടി
കൊല്ലവർഷം 772-ലെ കലശാഭിഷേകത്തിനുശേഷം വാഴപ്പള്ളി പടിഞ്ഞാറ് ജനങ്ങൾക്ക് മസൂരി തുടങ്ങീയ രോഗങ്ങളും, കൃഷിനാശവും തുടർച്ചയായപ്പോൾ ചങ്ങഴിമുറ്റത്ത് മഠത്തിലെ കാരണവരുടെ നിർദ്ദേശപ്രകാരം ദേവീപ്രീതിക്കായി ഗുരുതിനടത്തുവാനും ശക്തിയാർജ്ജിക്കുന്ന ദേവിക്ക് ശാന്തതവരുവാനായി കൽക്കുളത്തുകാവിൽ കാളിനാടകം ( മുടിയെടുപ്പ് ) നടത്തുവാനും തീരുമാനിച്ചു.
ക്ഷേത്ര നിർമ്മാണം നടത്തിയത് ചങ്ങഴിമുറ്റം മഠത്തിലെ നമ്പൂതിരിയായിരുന്നു.
ആദ്യമായി പ്രതിഷ്ഠ നടത്തി കലശം ആടിയത് മലയാള വർഷം 552-ൽ ആയിരുന്നു.
വനദുർഗ്ഗാ സങ്കല്പമായതിനാൽ ക്ഷേത്ര ശ്രീകോവിലിനു മുകൾ ഭാഗം തുറന്നായാണ് നിർമ്മിച്ചിരിക്കുന്നത്.
പാർശ്വമൂർത്തികളുടെ അകമ്പടിയോടെ തെച്ചി ച്ചുവടിനരികിലായാണ് അഞ്ചരഅടി പൊക്കമുള്ള പ്രതിഷ്ഠയുള്ളത്.
ദാരുകാസുരനോട് പോർക്കളത്തിൽ ഏറ്റുമുട്ടി വിജയശ്രീലാളിതയായ ഭദ്രകാളീഭാവാമാണ് പ്രതിഷ്ഠ.
ദേവി വേതാളത്തിന്റെ കഴുത്തിലിരുന്ന് ഒരു കൈയ്യിൽ ദാരിക ശിരസ്സും മറുകൈയ്യിൽ രക്തപാത്രവും വലതുകൈയ്കളിൽ ദാരിക ശിരസ്സ് എടുത്ത വാളും, ശൂലവുമായി രൗദ്രഭാവമാണ് ദേവീ പ്രതിഷ്ഠ.
ദേവിപ്രതിഷ്ഠ പടിഞ്ഞാറ്  ദർശനം നൽകിയാണ് പ്രതിഷ്ഠിച്ചിരിക്കുന്നത്.
ശ്രീകോവിലിനു പടിഞ്ഞാറുവശത്തായി വിശാലമായ ആനക്കൊട്ടിലും പണിതീർത്തിട്ടുണ്ട്.